Official Journal L 204 , 31/07/1997 P. 0008 - 0009



NARIADENIE KOMISIE (ES) č. 1509/97 z 30. júla 1997 o zatriedení určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku1, naposledy zmenené a doplnené nariadením Komisie (ES) č. 1195/972, a najmä na jeho článok 9, keďže, aby sa zabezpečilo jednotné uplatňovanie kombinovanej nomenklatúry v prílohe k vyššie uvedenému nariadeniu, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu; keďže nariadenie (EHS) č. 2658/87 ustanovilo všeobecné pravidlá na interpretáciu kombinovanej nomenklatúry a tieto pravidlá platia aj pre akúkoľvek inú nomenklatúru, ktorá je úplne alebo čiastočne na nej založená, alebo ktorá k nej pridáva dodatočné podrozdelenie a ktorá je založená na špecifických ustanoveniach spoločenstva s cieľom uplatňovania colných a iných opatrení týkajúcich sa obchodovania s tovarom; keďže podľa uvedených všeobecných pravidiel sa tovar opísaný v stĺpci 1 tabuľky pripojenej k tomuto nariadeniu musí zatriediť podľa príslušných KN kódov uvedených v stĺpci 2, a to na základe dôvodov uvedených v stĺpci 3; keďže je možné schváliť, že záväzné informácie o nomenklatúrnom zatriedení tovaru vydané colnými orgánmi členských štátov, ktoré sa týkajú zatriedenia tovaru v kombinovanej nomenklatúre a ktoré nie sú v súlade s právami ustanovenými týmto nariadením, môže držiteľ naďalej uplatňovať podľa ustanovení v článku 12 ods. 6 nariadenia Rady (EHS) č. 2913/92 z 12. októbra 1992 ustanovujúceho colný kódex spoločenstva3 po dobu troch mesiacov; keďže opatrenia ustanovené v tomto nariadení sú v súlade so stanoviskom Sekcie pre colnú a štatistickú nomenklatúru Výboru pre colný kódex, pokiaľ ide o výrobky číslo 1 až 4 v priloženej tabuľke, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky je zatriedený v rámci kombinovanej nomenklatúry pod príslušnými kódmi KN uvedenými v stĺpci 2 uvedenej tabuľky. Článok 2 Záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s právami ustanovenými týmto nariadením, sa naďalej môžu uplatňovať podľa ustanovení článku 12 ods. 6 nariadenia (EHS) č. 2913/92, po dobu troch mesiacov. Článok 3 Toto nariadenie nadobúda účinnosť dvadsiaty prvý deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 30. júla 1997 Za Komisiu Mario MONTI člen Komisie PRÍLOHA Opis Zatriedenie (kód KN) Odôvodnenie (1) (2) (3) 1. Drevovláknité dosky na obkladanie dvier o hustote vyššej ako 0,8 g/cm3 so základným náterom, vyformované do tvaru a štýlu tradičných vnútorných panelových dverí. Tieto dosky na obkladanie dvier sú súčasťou vnútorných dverí. 4411 19 00 Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry a znením kódov KN 4411, 4411 19 a 4411 19 00. 2. Obdĺžnikové drevené bloky široké 48 alebo 85 mm x 72 mm vysoké, používané pri konštrukcii okenných rámov, skladajúce sa z vrstiev zlepovaného dreva s rovnobežne bežiacou textúrou a s jemne zaoblenými hranami. 4418 90 10 Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry a znením kódov KN 4418, 4418 90 a 4418 90 10. Laminátované drevo je prvkom stavebného stolárstva. 3. "Guľa so snehovou búrkou a hudbou" pozostávajúca zo sklenenej gule mechanicky pripojenej a upevnenej na plastový podstavec obsahujúca hudobnú skrinku. Sklenená guľa je vyplnená tekutinou obklopujúcou postavičky a umelými snehovými vločkami. Keď sa guľa potrasie, snehové vločky napodobňujú snehovú búrku. 7013 99 90 Zatriedenie sa riadi ustanoveniami všeobecných pravidiel 1, 3 b) a 6 na interpretáciu kombinovanej nomenklatúry a znením kódov KN 7013, 7013 99 a 7013 90. 4. Maštaľná podlaha pre dobytok vyrobená z mrežového oceľového plechu potiahnutého plastom s opracovanými hranami a s podperami na spodnej časti. Podlahový materiál je určený na uľahčenie čistenia. 7308 90 59 Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry a znením kódov KN 7308, 7308 90 a 7308 90 59. 1 Ú. v. ES L 256, 7.9.1987, s. 1. 2 Ú. v. ES L 170, 28.6.1997, s. 11. 3 Ú. v. ES L 302, 19.10.1992, s. 1.